
ИЗЈАВА
о обради података о личности


Ја, доле потписани/а __________________________________________________________   (пуно име и презиме законског заступника), ЈМБГ_____________________, у својству ________________________ (директор, извршни директор, прокуриста, други облик законског заступања) привредног друштва ________________________________________________________(назив привредног субјекта подносиоца пријаве), Матични број привредног субјекта _______________________________________.
I. ИНФОРМАЦИЈЕ О РУКОВАОЦУ ПОДАТАКА О ЛИЧНОСТИ
Руковалац података о личности је Привредна комора Србије, ул. Ресавска бр. 13–15, Београд (у даљем тексту: ПКС), као руковалац у смислу Закона о заштити података о личности („Сл. гласник РС“, број 87/18, у даљем тексту: Закон). ПКС обрађује податке о личности у складу са Уредбом (ЕУ) 2016/679 (GDPR) и важећим националним законодавством.
Више информација о обради података о личности, као и информације о остваривању Ваших права можете добити од Лица за заштиту података о личности, достављањем писаног захтева са назнаком „За Лице за заштиту података о личности“, на електронску пошту: zastitapodataka@pks.rs и/или адресу: ул. Ресавска бр. 13–15, 11000 Београд, или усменим путем позивом на број: 066/87-51-127. Лице за заштиту података о личности ће на сваки Ваш упит одговорити у најкраћем могућем року, у зависности од комплексности самог упита, али свакако у року не дужем од 30 дана од дана обраћања лица на које се подаци односе.
II. СВРХЕ И ПРАВНИ ОСНОВ ОБРАДЕ
ПКС обрађује податке о личности у следеће сврхе:
· процена испуњености услова и избор предузећа подносилаца пријаве за учешће у пројекту бр. BGRS0600098 „SCALING THE REGIONS“ (RESCALE);
· закључење и спровођење уговора о учешћу у пројекту;
· испуњавање обавеза које произлазе из прописа (укључујући прописе о de minimis помоћи, публицитету и контроли у оквиру Програма);
· извештавање, ревизија и контрола од стране Управљачког органа, Европске комисије и других овлашћених органа.
Правни основ за обраду је члан 6. став 1. тачке б) и ц) GDPR-а – извршење уговора и поштовање законске обавезе; у применљивим случајевима – члан 6. став 1. тачка е) GDPR-а – извршавање задатка од јавног интереса.
III. КАТЕГОРИЈЕ ПОДАТАКА О ЛИЧНОСТИ КОЈИ СЕ ОБРАЂУЈУ
· име и презиме;
· јединствени матични број грађана;
· подаци из идентификационог документа;
· адреса, телефон, електронска пошта;
· подаци о привредном друштву (седиште, делатност, финансијски параметри);
· подаци садржани у достављеним документима и изјавама.
IV. ПРИМАОЦИ ПОДАТАКА О ЛИЧНОСТИ
· Управљачки орган Програма INTERREG VI-A IPA Бугарска – Србија;
· Министарство финансија Републике Бугарске (у сврху регистра de minimis помоћи / eAid регистра);
· Европска комисија и ревизорски органи Европске уније;
· извођачи јавних набавки ангажовани на реализацији пројекта, уз примену неопходних гаранција заштите података.
V. РОК ЧУВАЊА
Ваши подаци о личности чуваће се у периоду од 5 (пет) година након завршетка пројекта или дуже уколико то захтева важеће законодавство.
За податке који се односе на de minimis помоћ – 10 година од дана доделе одговарајуће помоћи, у складу са чланом 6. став 6. Уредбе (ЕУ) бр. 2023/2831.
VI. ВАША ПРАВА
У складу са GDPR-ом имате:
· право на приступ;
· право на исправку;
· право на брисање;
· право на ограничење обраде;
· право на преносивост података;
· право на приговор на обраду.
Наведена права остварују се под условима и ограничењима предвиђеним Уредбом (ЕУ) 2016/679 и важећим националним законодавством.
За остваривање својих права можете се обратити на: zastitapodataka@pks.rs и/или адресу: ул. Ресавска бр. 13–15, 11000 Београд, или усменим путем позивом на број: 066/87-51-127.
У односу на обраду Ваших података о личности имате сва права која су прописана важећим Законом, укључујући право да затражите приступ подацима о личности и информацијама које се тичу обраде (члан 26. Закона); право да затражите исправку нетачно унетих података и допуну тих података (члан 29. Закона); право да затражите брисање података (члан 30. Закона); право на ограничење обраде (члан 31. Закона); право на преносивост података (члан 36. Закона); право на приговор (члан 37. Закона); право да поднесете притужбу Поверенику за информације од јавног значаја и заштиту података о личности – Булевар краља Александра бр. 15, 11120 Београд, телефон: 011/3408-900, електронска пошта: office@poverenik.rs (члан 82. Закона); право на заштиту против одлуке Повереника (члан 83. Закона); право на судску заштиту ако сматрате да су Вам повређена права из Закона (члан 84. Закона) и право на новчану накнаду штете (члан 86. Закона).
VII. ПРЕНОС ПОДАТАКА О ЛИЧНОСТИ
Ваши подаци се не износе у друге земље или међународне организације које нису обухваћене Одлуком о Листи држава, делова њихових територија или једног или више сектора одређених делатности у тим државама и међународних организација у којима се сматра да је обезбеђен примерени ниво заштите података о личности („Сл. гласник РС“, број 55/19).

VIII. АУТОМАТИЗОВАНО ДОНОШЕЊЕ ОДЛУКЕ И ПРОФИЛИСАЊЕ
ПКС не доноси аутоматизоване одлуке нити врши аутоматизовано профилисање.
IX. ИЗЈАВА
Доле потписани/а изјављује да је упознат/а са горе наведеним информацијама о обради података о личности од стране ПКС у сврху учешћа у пројекту бр. BGRS0600098 „SCALING THE REGIONS“ (RESCALE).

Изјављујем да су достављене информације тачне и ажурне.
Упознат/а сам са кривичном одговорношћу прописаном чланом 223. Кривичног законика РС за давање лажних података.


Потпис: ______________________________________
Датум: _______________________________________
☐ Овлашћено лице
[bookmark: _GoBack]☐ Законски заступник





Пројекат BGRS0600098 „SCALING THE REGIONS“ (RESCALE), који се спроводи у оквиру Приоритета 2 – Интегрисани развој пограничног региона, Програма Интеррег VI-А ИПА Бугарска–Србија.
Овај документ је суфинансиран од стране Европске уније. За његов садржај искључиво је одговорна Привредна комора Србије и исти не одражава нужно ставове Европске уније, земаља учесница Програма нити Управљачког тела.

